open-index/open-wikipedia-markdown huggingface dataset:
سورہ لقمان

قرآن مجید کی 31 ویں سورت جس میں 4 رکوع اور 34 آیات ہیں۔

## نام

اس سورت کے دوسرے رکوع میں وہ نصیحتیں نقل کی گئی ہیں جو حکیم لقمان نے اپنے بیٹے کو کی تھیں۔ اسی مناسبت سے اس کا نام **لقمان** رکھا گیا ہے۔

## زمانۂ نزول

#### مزید دیکھیے: [[لقمان آیت 27 تا 29]]
اس کے مضامین پر غور کرنے سے صاف محسوس ہوتا ہے کہ یہ اس زمانے میں نازل ہوئی ہے جب اسلامی دعوت کو دبانے اور روکنے کے لیے جبر و ظلم کا آغاز ہو چکا تھا اور ہر طرح کے ہتکھنڈے استعمال کیے جانے لگے تھے لیکن ابھی طوفان مخالفت نے پوری شدت اختیار نہ کی تھی۔ اس کی نشان دہی آیت 14-15 سے ہوتی ہے جس میں نئے نئے مسلمان ہونے والے نوجوانوں کو بتایا گیا ہے کہ والدین کے حقوق تو بے شک خدا کے بعد سب سے بڑھ کر ہیں، لیکن اگر وہ تمھیں اسلام قبول کرنے سے روکیں اور دین شرک کی طرف پلٹنے پر مجبور کریں تو ان کی یہ بات ہر گز نہ مانو۔ یہی بات سورۂ عنکبوت میں بھی ارشاد ہوئی ہے جس سے معلوم ہوتا ہے کہ دونوں سورتیں ایک ہی دور میں نازل ہوئی ہیں لیکن دونوں کے مجموعی انداز بیاں اور مضمون پر غور کرنے سے اندازہ ہوتا ہے کہ سورۂ لقمان پہلے نازل ہوئی ہے، اس لیے کہ اس کے پس منظر میں کسی شدید مخالفت کا نشان نہیں ملتا اور اس کے برعکس سورۂ عنکبوت کو پڑھتے ہوئے محسوس ہوتا ہے کہ اس کے نزول کے زمانے میں مسلمان پر سخت ظلم و ستم ہو رہا تھا۔

## موضوع و مضمون
 
اس سورت میں لوگوں کو شرک کی لغویت و نامعقولیت اور توحید کی صداقت و معقولیت سمجھائی گئی ہے اور انھیں دعوت دی گئی ہے کہ باپ دادا کی اندھی تقلید چھوڑ دیں، کھلے دل سے اس تعلیم پر غور کریں جو محمد خداوند عالم کی طرف پیش کر رہے ہیں اور کھلی آنکھوں سے دیکھیں کہ ہر طرف کائنات میں اور خود ان کے اپنے نفس میں کیسے کسیے صریح آثار اس کی سچائی پر شہادت دے رہے ہيں۔
اس سلسلے میں یہ بھی بتایا گیا ہے کہ یہ کوئی نئی آواز نہیں ہے جو دنیا میں یا خود دیار عرب میں پہلی مرتبہ ہی اٹھی ہو اور لوگوں کے لیے بالکل نامانوس ہو۔ پہلے بھی جو لوگ علم و عقل اور حکمت و دانائی رکھتے تھے وہ یہی باتیں کہتے تھے جو آج محمد  کہہ رہے ہیں۔ تمھارے اپنے ہی ملک میں لقمان نامی حکیم گذر چکا ہے جس کی حکمت و دانش کے افسانے تمھارے ہاں مشہور ہیں، جس کی ضرب الامثال اور جس کے حکیمانہ مقولوں کو تم اپنی گفتگوؤں میں نقل کرتے ہو، جس کا ذکر تمھارے شاعر اور خطیب اکثر کیا کرتے ہیں۔ اب خود ہی دیکھ لو کہ وہ کسی عقیدے اور کن اخلاقیات کی تعلیم دیتا تھا۔

## حوالہ جات

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
خلل کلام

**خلل کلام** (dysphasia) ایک ایسی گفتار یا کلام ہوتا ہے جس میں ضعف یا خلل پایا جاتا ہے اور وہ اپنے اندر اجزاء میں الفاظ اور خیالات کی صحتمند ترتیب نہیں رکھتی، ساتھ ہی اس میں سے اکثر فہم و سوجھ بوجھ بھی ناپید ہوتی ہے اور اسی وجہ سے اس کو عدم الفہم (incomprehension) قسم کی گفتار بھی کہا جاتا ہے۔ اس کی وجوہات میں عمومی طور پرکوئی مرکزی ضرر (central lesion) پایا جاتا ہے۔
## خلل کلام اور فقر کلام میں فرق
اس میں اور فقر کلام (alogia) میں بنیادی طور پر فرق کسی مرکزی حصے (دماغ کے ) میں کوئی ضرر یا چوٹ یا یوں کہ لیں کے زخم کا ہونا یا نا ہونا ہے۔ فقر کلام میں عام طور پر ایسا شیزوفرینیا میں ہونے والی منفی علامات (negative symptoms) کی وجہ سے ہوتا ہے جبکہ خلل کلام میں کوئی مرکزی ضرر پایا جاتا ہے۔

خلل کلام کی وجوہات جیسا کہ اوپر بیان ہوا کہ عام طور پر کوئی نہ کوئی ایسا طبی عارضہ شامل ہوتا ہے جس میں دماغ میں بائیں جانب موجود گفتگو کا ذمہ دار حصہ متاثر ہو گیا ہو جیسے فالج، جبکہ فقر کلام میں وجہ ایک ذھانی (psychotic) عارضہ ہوتا ہے جیسے شیزوفرینیا۔

اوپر کی وضاحت کے بعد ایک بات یہ ذکر کرنا لازمی طب میں کئی علامات ایسی ہوتی ہیں کہ جن کی کوئی ناقابل ترمیم گروہ بندی نہیں کی جا سکتی، یعنی ایسے مواقع بھی آتے ہیں کہ جب کوئی طبی وجہ اس نوبت تک پہنچ جائے کہ جہاں خلل کلام کی کیفیت سمجھ بوجھ کے ناکارہ ہوجانے کی وجہ سے فقر کلام کی کیفیت میں داخل ہو جائے۔ اس کی مزید وضاحت درج ذیل جدول میں کی گئی ہے۔

## مزید دیکھیے
* فقر کلام (alogia)
* عدمِ کلام (aphasia)

## حوالہ جات

زمرہ:ابلاغی امراض
زمرہ:اعصابیات
زمرہ:امراضیات زبان و تکلم
زمرہ:عدم کلامی
زمرہ:علم الاعصاب
ترانہ

**ترانہ** کی اہمیت یوں تو بالکل خیال کی سی ہوتی ہے، مگر اس میں بول استعمال نہیں کیے جاتے۔ یہ زیادہ تر تین تال میں گایا جاتا ہے۔

## تسکیل
ترانے کی لے تیز ہوتی ہے اور عموما ستار خوانی کا انگ قائم کیا جاتا ہے۔ آواز کی ادائیگی کے لیے چند مخصوص قسم کے الفاظ مثلا" *تا نا دا دے نوم تنوم* وغیرہ استعمال کیے جاتے ہیں۔ اس میں مروجہ بول وہی بول ہیں جو طبلہ نواز اپنی گتوں اور پیشکاروں میں استعمال کرتے ہیں۔ کئی بولوں کا جوڑ زیادہ خوش اسلوب مانا جاتا ہے مثلآ :
"تا را نا" "تا را دے رے نا رے""کڑ تا نا گے گے نا تن تا نا گا رے رے نا"

## حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 98-99

زمرہ:اصطلاحات ہندوستانی موسیقی
زمرہ:ضلع اوجین کے شہر اور قصبے
زمرہ:کلاسیکی موسیقی
زمرہ:مدھیہ پردیش کے شہر و قصبات
زمرہ:ہندوستانی اسالیب موسیقی
زمرہ:ہندوستانی موسیقی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
ٹپہ

ادائگی کے اعتبار سے **ٹپہ** دھرپد کی ضد ہے۔ اس میں سروں کو سادگی سے ادا کرنا معیوب سمجھا جاتا ہے۔ ا۔ ٹپہ تیاری کا گانا کہلاتا ہے اس لیے رائج الوقت گائیگی میں سب سے مشکل صنف سمجھی جاتی ہے۔ سابقہ پنجاب کے شمال مغربی علاقہ میں آج کل بھی عوامی گیتوں کی ایک صنف ٹپہ کے تام سے موجود ہے۔ ٹپہ گانے میں بنارس کی رسولن بائی سرفہرست ہیں۔
## تاریخ
کہتے ہیں ٹپہ پنجاب کے ساربان گایا کرتے تھے لیکن شوری میاں نے اسے ترقی دے کر کلاسیکی اصناف میں شامل کر دیا۔
## تشکیل
خیال اور ترانے کی طرح اس میں صرف استھائی اور انترہ گایا جاتا ہے۔
## تان کا استعمال
تان اور مرکی کا استعمال اس قدر زیادہ ہوتا ہے کہ گویا ایک سر پر قیام نہیں کر سکت
## حوالہ جات
کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 98

زمرہ:کلاسیکی موسیقی
زمرہ:ہندوستانی موسیقی
زمرہ:ہندوستانی اسالیب موسیقی
زمرہ:پاکستانی موسیقی
زمرہ:روایتی موسیقی
زمرہ:نغموں کی اقسام
ہوری

یہ صنف عموما' ہولی کے دنوں میں گائی جاتی ہے۔ اس لیے رنگ اور پچکاری کے مضامین باندھے جاتے ہیں۔ 

## اہمیت
ہوری دھرپد ہی کی ایک قسم ہے لیکن آج کل کی گائکی میں اس کی اہمیت ٹھمری سے ملتی جلتی ہے۔
## سری کرشن
ہوری میں سری کرشن جی کی زندگی کا رومانی پہلو اجاگر ہوتا ہے۔ تاہم، ایک تقدس سا قائم رہتا ہے۔ 
## تال
ہوری کے لیے ہوری تال ہی مخصوص ہے۔ 
## حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 99

زمرہ:اتر پردیش کی ثقافت
زمرہ:بہار کی ثقافت
زمرہ:کلاسیکی موسیقی
زمرہ:ہندوستانی موسیقی
زمرہ:ہندوستانی اسالیب موسیقی
زمرہ:اصطلاحات ہندوستانی موسیقی
ہندوستانی کلاسیکی موسیقی

کلاسیکی موسیقی وہ موسیقی ہے جو صدیوں سے بر صغیر میں مروج ہے اور جس میں گائکی کا وہ استعمال ہوتا ہے جہاں چار متوں، دس ٹھاٹوں اور **دھروپد** سے لے کر **خیال**، **ٹپہ** اور **ترانہ** وغیرہ کی اصناف گائی جاتی ہیں۔

## حوالہ جات

اختر علی خان، ذاکر علی خان؛ **نورنگ موسیقی**۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفحہ 5

زمرہ:کلاسیکی موسیقی
زمرہ:موسیقی
زمرہ:ویکی ڈیٹا سے مختلف مختصر وضاحت
زمرہ:ہندوستانی اسالیب موسیقی
زمرہ:ہندوستانی موسیقی
نیم کلاسیکی موسیقی

کلاسیکی موسیقی کے بعد نیم کلاسیکی موسیقی کا درجہ ہے۔ یعنی یہ کلاسیکی موسیقی کے بعد دوسرے نمبر پہ آتی ہے۔ اس میں دھرپت اور خیال جیسی مشکل گائکی بہ نسبت آسان اور عام فہم گائکی کا طریقہ استعمال کیا جاتا ہے۔ اس میں ٹھمری، دادرا، کجری، ہوری، غزل اور گیت وغیرہ کی اصناف گائ جاتی ہیں۔

## حوالہ جات
اختر علی خان، ذاکر علی خان؛ **نورنگ موسیقی**۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 5

زمرہ:موسیقی
زمرہ:پاکستان میں کلاسیکی موسیقی
کوروف

تصغیر|بائیں|270px|کوروف کا مقام نقشے میں سرخ سے واضح کیا گیا ہے۔
کوروف (Kurów)، پولینڈ (لھستان) کے غرب الجنوب میں میں واقع ایک گاؤں ہے جو دریائے کوروکا (Kurówka River) پر Pulawy اور لوبلین کی مابین واقع ہے۔ یہ لھستان کی گمینا نامی بلدیہ کا مرکز ہے اور اس کی آبادی 2811 افراد پر مشتمل ہے۔

زمرہ:پولینڈ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:پولینڈ میں لب دریا آباد مقامات
زمرہ:پولینڈ کے گاؤں
سر (موسیقی)

تصغیر|بائیں|200px

**سر** کے معنی آواز کے ہیں۔ ویسے تو اس کرہ ارض پر ہزاروں بلکہ لاکھوں آوازیں سننے میں آتی ہیں جن کو شمار میں لانا بہت مشکل ہے۔ لیکن استادان فن نے ان بے شمار آوازوں میں سے چند ایک مخصوص آوازیں منتخب کر لیں، جو سات سر کہلاتے ہیں۔ انھیں ہم سات مختلف آوازیں بھی کہہ سکتے ہیں جو ایک سپتک سے تیسری سپتک تک ایک دوسرے سے مختلف رہتی ہیں اور یہ ان کی پہچان کے لیے ایک واضح ذریعہ ہے۔ انہی سات سروں کو اتراؤ-چڑہاؤ کے فرق سے باراں سروں میں بانٹ دیا گیا ہے جنھیں کومل (اترا سر) اور تیّور (چڑھا سر) کے نام سے یاد کیا جاتا ہے۔

## حوالہ جات
اختر علی خان، ذاکر علی خان؛ **نورنگ موسیقی**۔ اردو سائنس بورڈ، لاہور؛ 299 اپر مال روڈ۔ 1999ء باب چہارم، صفہ 14

زمرہ:کلاسیکی موسیقی
راگ کی ساخت

تصغیر|بائیں|200px
سات سروں کو کسی خاص ترتیب سے یکجا کرنے سے کوئی راگ معرض وجود میں آجاتا ہے۔ سروں کی ایک خاص ترتیب، جس سے راگ بن جائے، وہ راگ کی ساخت کہلاتی ہے۔

## حوالہ جات

اختر علی خان، ذاکر علی خان؛ **نورنگ [[موسیقی]]**۔ اردو سائنس بورڈ، لاہور؛ 299 اپر مال روڈ۔ 1999ء باب چہارم، صفہ 15

زمرہ:کلاسیکی موسیقی
لوک موسیقی

لوک موسیقی جسے عوامی موسیقی بھی کہتے ہیں، کلاسیکی موسیقی اور نیم کلاسیکی موسیقی سے زیادہ عام فہم اور عوام میں زیادہ مقبول ہے۔ اس موسیقی میں ہلکے پھلکے گیت، لوک دھنیں، علاقائی دھنیں، شادی بیاہ کے گیت، منظوم، لوک داستانیں شامل ہیں مثلا"
٭ سسی پنوں
٭ ہیر وارث شاہ
٭ سوہنی مہیوال
٭ یوسف زلیخا
٭ سیف الملوک
٭ مرزا صاحباں
٭ برآں
٭ پنجابی ماہیے
٭ سلطان باہو کے دوہے
٭ بابا فرید
٭ شاہ حسین
٭ خواجہ غلام فرید
٭ بابا بلہ شاہ
٭ بلہ شاہ کی کافیاں اور دوہڑے

## حوالہ جات

اختر علی خان، ذاکر علی خان؛ **نورنگ موسیقی**۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 6

لوک موسیقی
زمرہ:روایتی موسیقی
زمرہ:کامنز زمرہ جس کا ربط ویکی ڈیٹا پر ہے
زمرہ:لوک ثقافت
زمرہ:لوک کہانیاں
زمرہ:معاصر لوک موسیقی
زمرہ:موسیقی
فقر کلام

فقرِ کلام (alogia) جیسا کہ نام سے ظاہر ہے کہ ایک ایسے گفتار یا کلام کو کہتے ہیں جس میں کلام یا logos کی کمی پائی جاتی ہے۔ اس کی مختلف نوعیتیں یا اقسام دیکھی جاتی ہیں جن میں سے ایک فقدان گفتار (poverty of speech) کہلاتی ہے اور یہ شیزوفرینیا سے متاثرہ افراد میں ایک علامت (symptom) کے طور پر دیکھی جاتی ہے اور چونکہ یہاں ایک ایسی چیز یا خصوصیت جو عام طور پر گفتار میں موجود ہوتی ہے کی کمی واقع ہو رہی ہے اسی لیے اس کو شیزوفرینیا کی منفی علامات میں شمار کیا جاتا ہے۔ بعض اوقات فقر کلام کی اصطلاح کو گفتار کے مکمل طور پر نہ ہونے (یعنی عدمِ کلام (aphasia)) کے لیے بھی استعمال کیا جاتا ہے۔

## مزید دیکھیے
* خلل کلام (Dysphasia)
* عدمِ کلام (aphasia)

زمرہ:اعصابیات
زمرہ:شیزوفرینیا
زمرہ:طبی علامتیں
مانچسٹر یونائیٹڈ

تصغیر|مانچسٹر یونائیٹڈ فٹ بال کلب کا نشان

مانچسٹر یونائیٹڈ انگلستان کا ایک فٹ بال کلب ہے جس کا صدر دفتر اولڈ ٹریفرڈ اسٹیڈیم، مانچسٹر میں قائم ہے۔ یہ دنیا کے معروف ترین کھیلوں کے کلبوں میں سے ایک ہے جس کے حامیوں کی تعداد 50 ملین سے زائد ہے۔ کلب 1878ء میں قائم ہوا۔ فتوحات کے اعتبار سے یہ لیور پول فٹ بال کلب کے بعد انگلش فٹ بال تاریخ کا کامیاب ترین کلب ہے۔ مانچسٹر یونائیٹڈ نے 15 مرتبہ پریمیر لیگ/ فٹ بال لیگ، ریکارڈ 11 مرتبہ ایف اے کپ، دو مرتبہ لیگ کپ، دو مرتبہ یورپین کپ/یوئیفا چیمپینز لیگ، ایک مرتبہ یوئیفا کپ، ایک مرتبہ انٹر کانٹی نینٹل کپ اور ایک مرتبہ یورپین سپر کپ کے اعزازات حاصل کیے ہیں۔
علاوہ ازیں مانچسٹر یونائیٹڈ گذشتہ 34 سیزن سے (1987-89ء کے علاوہ) انگلش فٹ بال میں سب سے زیادہ اوسط حاضری رکھنے والا کلب ہے۔ یہ دنیا کے امیر ترین کلبوں میں سے ایک ہے جس کی مالیت 1990ء کی دہائی کے اواخر میں ایک ارب پاؤنڈز تک پہنچ گئی تھی۔

کلب کے موجودہ کپتان گیری نیویل ہیں جنھوں نے 16 نومبر 2005ء کو روئے کیان کی جگہ قیادت سنبھالی۔

## حوالہ جات

زمرہ:انگلستان میں فٹ بال کلب
زمرہ:انگلستان میں 1878ء کی تاسیسات
زمرہ:ایف اے کپ فاتحین
زمرہ:پریمیئر لیگ کلب
فٹ بال کلب
زمرہ:فیفا کلب ورلڈ کپ فاتحین کلب
زمرہ:کامنز زمرہ جس کا ربط ویکی ڈیٹا پر ہے
زمرہ:مانچسٹر میں فٹ بال کلب
زمرہ:مانچسٹر یونائیٹڈ فٹ بال کلب
زمرہ:نیو یارک اسٹاک ایکسچینج میں مندرج کمپنیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:1878ء میں قائم ہونے والی کمپنیاں
آروہی آمروہی

تصغیر|بائیں|200px

**آروہی آمروہی** کی تعریف یہ ہے کہ،**آروہی** کے معنی ہیں "اوپر کو جانا" اور**آمروہی** کے معنی ہیں "واپس لوٹنا"۔ اس کا طریقہ مندرجہ ذیل ہے :

آروہی، سا - رے - گا - ما - پا - دھا - نی - سا
آمروہی، سا - نی - دھا - پا - ما - گا - رے - سا

## دیگر راگ کے آروہی آمروہی
**مالکونس**
 سا - گا - ما - دھا - نی - سا
 سا - نی - دھا - ما - گا - سا

**راگ تلنگ**
 سا - گا - ما - پا - نی - سا
 سا - نی - پا - ما - گا - سا

**درباری**
سا - رے - گا - ما - پا - دھا - نی - سا
سا - دھا - نی - پا - ما - پا - نی - گا - ما - رے - سا

لازمی نہیں کہ ایک راگ کی آروہی اور امروہی ایک جیسی ہوں، آروہی اور امروہوی کے سُروں کی تعداد مختلف ہو سکتی ہے، جیسے ایمن کلیان:

نی۔رے۔گا۔ما۔دھا۔نی۔ساؔ

ساؔ۔نی۔دھا۔پا۔ما۔رے۔سا

آروہی یا امروہی میں سات سروں کو سمپورن، چھ سروں کو کھاڈو اور پانچ سروں کو اوڈو کہتے ہیں چنانچہ مالکونس ایک اوڈو۔اوڈو راگ ہے کیونکہ اس کی آروہی امروہی دونوں میں پانچ پانچ سر ہیں

## حوالہ جات

اختر علی خان، ذاکر علی خان؛ **نورنگ موسیقی**۔ اردو سائنس بورڈ، لاہور؛ 299 اپر مال روڈ۔ 1999ء باب چہارم، صفہ 15

زمرہ:کلاسیکی موسیقی
بورڈو

**بورڈو**(بوغ دو) (bordeaux) جنوب مغربی فرانس کا ایک ساحلی شہر ہے جس کی آبادی 1999ء کی مردم شماری کے مطابق 925،253 ہے۔

بورڈو(بوغ دو) شراب 8 ویں صدی سے اسی شہر کے گرد و نواح میں تیار کی جاتی ہے۔ اس شہر کو **شراب کا عالمی دار الحکومت** کہتے ہیں جو شراب کی صنعت کی سب سے بڑی عالمی تقریب Vinexpo کا میزبان ہے۔

علاوہ ازیں بورڈو(بوغ دو) عسکری، خلائی اور ہوا پیمائی کا تحقیقی و ساخت گری کا مرکز بھی ہے۔

یہ شہر 732ء میں اموی جرنیل عبدالرحمن الغافقی کے ہاتھوں فتح ہوا تاہم مسلمانوں کی یہ فتوحات زیادہ دیرپا ثابت نہ ہوئی اور اسی سال 10 اکتوبر کو انھیں جنگ ٹورس میں شکست ہو گئی۔

جنگ 1870ء، جنگ عظیم اول اور جنگ عظیم دوم کے دوران فرانسیسی حکومت اس شہر سے دستبردار ہوئی تھی۔

## حوالہ جات

زمرہ:فرانس کے اقالیم
زمرہ:فرانس کے شہر
زمرہ:فرانس میں مقامات عالمی ثقافتی ورثہ
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
زمرہ:جیروند کے کمیون
زمرہ:فرانس میں لب دریا آباد مقامات
زمرہ:فرانس میں یونیورسٹی شہر
زمرہ:سابقہ قومی دار الحکومت
سطح مرتفع ایران

**سطع مرتفع ایران** جنوب اور مغربی ایشیا کا ایک جغرافیائی خطہ ہے جو قدیم تہذیبوں کا مرکز رہا ہے۔ اس سطح مرتفع کا جو حصہ پاکستان میں آتا ہے وہ زیادہ تر بلوچستان میں ہے اور پاکستان میں اسے **سطح مرتفع بلوچستان** کہا جاتا ہے۔

جغرافیائی طور پر سطح مرتفع ایران شمال مغربی ایران میں صوبہ مشرقی تورکیا سے جنوبی پاکستان تک پھیلا ہوا ایک خطہ ہے۔ اس میں پورا کردستان اور آذربائیجان اور ترکمانستان کے چند حصے بھی شامل ہیں۔ اسے 5 بڑے ذیلی خطوں میں تقسیم کیا جا سکتا ہے جن میں شمالی مغربی ایرانی پہاڑ، البرز، وسطی ایرانی سطح مرتفع، مشرقی ایرانی سلسلہ ہائے کوہ اور بلوچستان شامل ہیں۔

یہ سطع مرتفع 1.45 ملین مربع میل (3.7 ملین مربع کلومیٹر) پر پھیلا ہوا ہے۔


زمرہ:آذربائیجان کے تغیرات ارض
زمرہ:افغانستان کے تغیرات ارض
زمرہ:ایران کے تغیرات ارض
زمرہ:ایرانی سطح مرتفع
زمرہ:ایشیا کے خطے
زمرہ:پاکستان کے تغیرات ارض
زمرہ:ترکمانستان کے تغیرات ارض
زمرہ:جغرافیہ مغربی ایشیا
زمرہ:سطح مرتفع ایشیا
ایران
ایران
زمرہ:قفقاز کے تغیرات ارض
زمرہ:مشرق وسطی کے تغیرات ارض
زمرہ:مغربی ایشیا
زمرہ:طبیعی جغرافیائی صوبے
زمرہ:کامنز زمرہ جس کا ربط ویکی ڈیٹا پر ہے
زمرہ:جغرافیہ مشرق وسطی
زمرہ:جغرافیہ کردستان
مشرقی ایشیا

تصغیر|مشرقی ایشیا (سبز رنگ میں)
**مشرقی ایشیا** یا **مشرق بعید** جغرافیائی و ثقافتی لحاظ سے براعظم ایشیا کا ایک ذیلی خطہ ہے۔ جغرافیائی طور پر یہ علاقہ 12،000،000 مربع کلومیٹر پر پھیلا ہوا ہے یعنی یہ براعظم کے کل رقبے کا 28 فیصد ہے اور براعظم یورپ سے 15 فیصد بڑا ہے۔ یہاں کی آبادی 1.5 ارب ہے جو ایشیا کی کل آبادی کا 40 فیصد اور دنیا کی آبادی کا ایک چوتھائی بنتی ہے۔ یہ یورپ کی کل آبادی کا دو گنا ہے۔ یہ دنیا کے گنجان آباد ترین علاقوں میں سے ایک ہے۔ مشرقی ایشیا میں آبادی کی کثافت 130 افراد فی مربع کلومیٹر ہے جو دنیا بھر کے اوسط سے 3 گنا زیادہ ہے۔

اس خطے میں وہ علاقے شامل ہیں جن پر چینی ثقافت کی گہری چھاپ ہے۔ جن میں کلاسیکی چینی زبان کے اثرات، کنفیوشس ازم اور نیو-کنفیوشس ازم، بدھ ازم اور تاؤ ازم شامل ہیں۔

مشرقی ایشیا ایک جدید اصطلاح ہے جو روایتی یورپی نام مشرق بعید کی متبادل ہے۔

مندرجہ ذیل ممالک کو جغرافیائی مشرقی ایشیا میں شمار کیا جاتا ہے:
* 30px عوامی جمہوریہ چین
* 30px ہانگ کانگ (عوامی جمہوریہ چین کا خصوصی انتظامی علاقہ)
* 30px مکاؤ (عوامی جمہوریہ چین کا خصوصی انتظامی علاقہ)
* 30px جمہوریہ چین (تائیوان)
* 
* 
* 
* 

## نگار خانہ

File:Tokyo at night panorama.jpg|
File:Seoul Nightview(2009).jpg|
File:Kaohsiung Tuntex Sky Tower Innen Bild 2 (2).jpg|
File:Shanghaï 2005.jpg|
File:Taipei Landscape (cropped).jpg|
File:Hong Kong Night Skyline2.jpg|
File:UlaanBaatar-2009.jpg|
File:Pyonyang from Yanggakdo.jpg|


## مزید دیکھیے
* '''ایشیا کے خطے
# جنوبی ایشیا
# جنوب مشرقی ایشیا
# شمالی ایشیا
# مشرقی ایشیا
# مغربی ایشیا
# وسط ایشیا

## حوالہ جات


زمرہ:ایشیا کے خطے
زمرہ:شمال مشرقی ایشیا
زمرہ:منگولیائی متن شامل مضامین
زمرہ:کامنز زمرہ جس کا ربط ویکی ڈیٹا پر ہے
زمرہ:ایشیا بحر الکاہل
زمرہ:ویکی ڈیٹا سے مطابقت رکھنے والی مختصر تفصیل
مجازی

**مجازی** کی اصطلاح virtual کے متبادل کے طور پر اختیار کی جاتی ہے اور اس کا بنیادی مفہوم گو ایک ہی ہوتا ہے مگر مختلف سائنسی مضامین میں اس کا اطلاق اپنے سیاق و سباق کی بنا پر الگ الگ مطالب کے اظہار کيليے کیا جاتا ہے۔ بنیادی طور پر مجازی سے مراد کوئی بھی ایسی شے (حیاتی یا غیر حیاتی) ہوتی ہے کہ جو اپنی ماہیت اور روح میں تو اصل یا حقیقی جیسی ہو یا اس سے قریب ہو مگر حقیقی نہ ہو۔ یوں کہ لیجیئے کہ جیسے ایک انسان کے سائے کو ایک انسان کی ساخت یا ہیولیٰ سے تشبیہ دے دی جائے تو یہ سایہ انسان کيليے مجازی تصور کیا جا سکتا ہے۔
* مجازی کا لفظ مختلف سائنسی اور غیر سائنسی معنوں میں استعمال ہوتا ہے اور اس کے چیدہ چیدہ استعمالات درج ذیل ہیں۔

زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
مصنوعی

**مصنوعی** کا لفظ کسی بھی ایسے مفہوم میں استعمال کیا جاتا ہے کہ جب متعلقہ چیز یا خیال (جزء حیاتی یا غیر حیاتی) قدرتی نہ ہو بلکہ اس کو انسانی عقل و ذرائع سے تخلیق کیا گیا ہو۔

زمرہ:مصنوعی مواد
زمرہ:انسان
زمرہ:ضد ابہام صفحات
عبدالرحمٰن الغافقی

**عبد الرحمن الغافقی** (انتقال: 732ء) بنو امیہ کے ایک جرنیل اور اندلس کے گورنر تھے جن کی زیر قیادت اموی افواج نے فرانس پر حملہ کیا اور 10 اکتوبر 732ء میں جنگ ٹورس میں شکست کھائی۔ اس شکست کے نتیجے میں مغربی یورپ میں اسلام کی پیش قدمی ہمیشہ کے لیے رک گئی۔

عبد الرحمن کا تعلق یمنی قبیلے غافق سے تھا جو پہلے افریقیہ (موجودہ تیونس) اور بعد ازاں المغرب (موجودہ مراکش) میں قیام پزیر ہوا۔

721ء میں جنگ ٹولوس میں السمح ابن ملک کی ہلاکت کے بعد عبد الرحمن نے مشرقی اندلس کی قیادت سنبھالی۔ تاہم عنبسہ بن سحیم الکلبی کی تقرری کے بعد وہ قیادت سے دسبردار ہو گئے۔ 726ء میں عنبسہ کی ہلاکت کے بعد متعدد کمانڈروں نے قیادت سنبھالی لیکن کسی کا دور طویل نہ رہا بالآخر 730ء میں خلیفہ ہشام بن عبدالملک نے عبد الرحمن کو الاندلس کا گورنر/کمانڈر مقرر کیا۔

انھوں نے فرانس پر چڑھائی کا ارادہ کیا اور کوہ پائیرینیس عبور کرکے بورڈیکس پر قبضہ کر لیا لیکن ان کی فتوحات زیادہ عرصے تک برقرار نہ رہ سکیں اور 732ء میں ٹورس کے مقام پر ہونے والی جنگ میں انھیں چارلس مارٹیل کی زیر قیادت فرانسیسیوں سے شکست ہو گئی۔ اس جنگ میں عبد الرحمن بھی کام آئے۔

مسلم اور یورپی دونوں مورخین اس امر پر متفق ہیں کہ جنگ ٹورس (بلاط الشہداء) میں اموی لشکر کو شکست نہ ہوتی تو تمام مسیحی یورپ مسلمانوں کے زیر نگیں ہوتا اور تاریخ بالکل تبدیل ہو جاتی۔ اس شکست کے بعد مسلمانوں نے کبھی فرانسیسی علاقوں پر چڑھائی نہیں کی اور چارلس کی فتح تاریخ عالم کی فیصلہ کن ترین فتوحات میں شامل ہے جس نے مغربی یورپ کو اسلام کے بڑھتے ہوئے طوفان سے بچایا۔

## حوالہ جات

زمرہ:732ء کی وفیات
زمرہ:آٹھویں صدی کی عرب شخصیات
زمرہ:الاندلس کے اموی گورنر
زمرہ:اموی جوامع
زمرہ:عرب جرنیل
زمرہ:قرون وسطی کے مسلمان سپاہ سالار
زمرہ:آٹھویں صدی کی اموی شخصیات
زمرہ:اندلس کے فوجی اہلکار
زمرہ:راویان حدیث
زمرہ:میدان جنگ میں فوت ہونے والے عسکری کارکنان
زمرہ:114ھ کی وفیات
زمرہ:جنگ میں فوت ہونے والی شخصیات
زمرہ:ساتویں صدی کی پیدائشیں
زمرہ:مسلمان عسکری کارکنان
زمرہ:خلافت امویہ
فطرت

280px|بائیں|تصغیر|فطرت کا لفظ ایک خاصہ وسیع مفہوم رکھتا اور اس کے لیے چند دیگر الفاظ جیسے قدرت یا طبیعت بھی مستعمل ہیں۔ گو بعض اوقات تو انکا مفہوم خاصہ الگ بھی ہو جاتا ہے۔ مزید وضاحت کے لیے مضمون کا ابتدائی حصہ دیکھیے۔
**فطرت** یا **طبیعت** کا لفظ خاصہ وسیع مفہوم رکھتا ہے اور یہ تقریباً ہر اس شے کے لیے استعمال کیا جاتا ہے کہ جو انسان کو اس دنیا میں بنی بنائی مل گئی ہو، ظاہر ہے کہ خالقِ کائنات کی جانب سے۔ اس کو انگریزی میں Nature کہا جاتا ہے اور اردو میں اس کے لیے دیگر الفاظ بھی اسی قدر ہم وزنی سے استعمال کیے جاتے ہیں جس قدر یہ لفظ فطرت یا فطری۔ مثال کے طور پر اسی مفہوم میں قدرت کا لفظ بھی استعمال ہوتا ہے، گو یہ الگ بات ہے کہ قدرت کا لفظ اگر غور کیا جائے تو اللہ تعالی کی طاقت سے زیادہ قریب ہے مگر عموماً اس کو فطرت کے معنوں میں بھی استعمال کیا جاتا ہے۔ بعض اوقات قدرت کا لفظ کسی کام کو کرنے کی صلاحیت کے لیے بھی استعمال کیا جاتا ہے جس کے لیے انگریزی میں ability یا power وغیرہ کے الفاظ آتے ہیں۔ اسی طرح ایک اور لفظ طبیعی بھی فطرت کے مفہوم میں آتا ہے اور اسی سے بنا ہوا ایک لفظ مشہور شعبۂ علم کے لیے بھی استعمال کیا جاتا ہے یعنی طبیعیات، عام طور پر طبیعی کا لفظ طبیعت سے الگ مفہوم میں آتا ہے مگر اصل میں دونوں ایک ہی ہیں یعنی فطرت، جسے کہا جائے کہ طبیعی موت، تو اس سے مراد وہ موت ہوتی ہے جو کسی حادثے یا بیماری کی وجہ سے نہ ہوئی ہو بلکہ فطری طور پر واقع ہوئی ہو۔ انھی تمام وجوہات کی بنا پر اس اردو دائرہ المعارف پر Nature کے سائنسی مضامین میں استعمال کے لیے فطرت کا لفظ منتخب کیا گیا ہے۔

زمرہ:بنیادی موضوع قسم بندی
زمرہ:بنیادی موضوع کے مقالہ جات

زمرہ:ماحولیاتی علوم
زمرہ:ویکی ڈیٹا سے مطابقت رکھنے والی مختصر تفصیل

زمرہ:فطرت
کاریگری

کاریگری کا لفظ manipulation کے متبادل کے طور پر اختیار کیا گیا ہے۔ اردو میں اس لفظ کاریگری کے استعمالات بہت وسیع اور بہت مبہم ہیں۔ اس کو کسی دستکاری (craftsmanship) کے لیے بھی استعمال کیا جاتا ہے اور کسی میکانیکی فنکاری (mechanical arts) کے لیے بھی۔ اسی لفظ کاریگری کو حرفی (handicraft) اور ہنرمندی (skillful) کے لیے بھی استعمال کیا جاتا ہے۔ لیکن چونکہ اس کا بنیادی مطلب کسی بھی کام کو انجام دینے کا ہوتا ہے اور اس میں عام طور پر ہاتھوں کے عمل دخل کا تصور بھی موجود ہے لہذا یہ لفظ انگریزی کے manipulation کے لیے بہترین متبادل کے طور پر سامنے آیا ہے اور اسی کا انتخاب کیا گیا ہے۔ گو یہ الگ بات ہے کہ manipulation کے لیے چند انتہائی مناسب اور موزوں الفاظ جیسے تداول، بھی موجود ہیں مگر چونکہ عام استعمال میں نہیں اس لیے ان کے انتخاب پر مشکلکاری پیدا کرنے کا اعتراض ظاہر ہونے کے شدید امکانات ہیں لہذا ایسے الفاظ کو ترک کر دیا گیا ہے۔
ریموٹ کنٹرول

[تصغیر|140px|بائیں|ایک دور تضبیط [اختراع، جو بلا کسی جسمانی تار اور براہ راست تعلق کے ہی دور سے برقی آلات کو تضبیط (control) کر سکتی ہے۔]]
**دور تضبیط** **(remote control)** جسے مختصراً **دوربیط** کہاجاسکتا ہے، ایک برقیاتی <small>(electronic)</small> اختراع جو برقی آلات کو دور سے تضبیط **(control)** یا قابو کرنے کے لیے استعمال کی جاتی ہے۔ اس اختراع (device) کا طریقۂ کار یہ ہوتا ہے کہ یہ فاصلوں پر رہتے ہوئے بعید نما (TV) اور اسی قسم کی دیگر صارفی برقیات (consumer electronics) مثلا مکانی صوتی آواز اور ڈی وی ڈی players وغیرہ تک ہدایات کے پیغام بھیج کر ان کو ضبط میں رکھتی ہے۔

ان صارفی برقیات کے آلات کے ساتھ استعمال کیے جانے والے دور تضبیطے عام طور پر ایک دستہ نما ساخت کے اور ہلکے وزن کے ہوتے ہیں جن پر مختلف اقسام کی ہدایات نشر کرنے کے لیے مختلف اقسام کی گھنڈیاں (button) لگی ہوئی ہوتی ہیں۔ آج کل تقریباًً تمام ہی برقی آلات اس قدر جدت اختیار کے چکے ہیں کہ ان میں موجود تمام افعال ہی کو ان دور تضبیطی اختراعات کے ذریعہ قابو میں کیا جا سکتا ہے اور بہت ہی کم اور بنیادی اقسام کے افعال ہی شائد ایسے ہوں جن کے لیے اٹھ کر اس برقی آلے تک جانا پڑتا ہو۔

یہ دور تضبیطی اختراعات یا devices اپنے تضبیطی آلے (TV وغیرہ) تک اشارے (signals) بھیجنے کے لیے عام طور پر زیر سرخ (infra-red) کو استعمال میں لاتے ہیں۔ بعض اوقات ارسالی اشاروں (radio signals) سے بھی کام لیا جاتا ہے۔ مزید یہ کہ ان میں عام طور پر اے اے یا اے اے اے جسامت کے برقیچے (batteries) توانائی کے منبع کے طور پر ڈالی جاتی ہیں۔

دور تضبیط
زمرہ:امریکی ایجادات
زمرہ:برقیات
زمرہ:برطانوی ایجادات
زمرہ:بعیدنمائی طرزیات
زمرہ:بلاانسان ناقلات
زمرہ:خودکار گاڑیاں
زمرہ:زیریں سرخ ٹیکنالوجی
زمرہ:صارفی برقیات
زمرہ:معاون ٹیکنالوجی
زمرہ:ٹیکنالوجی
زمرہ:ٹیلی ویژن ٹیکنالوجی
زمرہ:کامنز زمرہ جس کا ربط ویکی ڈیٹا پر ہے
جنوب مشرقی ایشیا

تصغیر|300px|جنوب مشرقی ایشیا
left|thumb|400px|

**جنوب مشرقی ایشیا** (south-eastern asia) یا **شرق الہند** براعظم ایشیا کا ایک خطہ ہے جو ان ممالک پر مشتمل ہے جو جغرافیائی طور پر چین کے جنوب، بھارت کے مشرق اور آسٹریلیا کے شمال میں واقع ہیں۔ یہ علاقہ مختلف پرتوں کے درمیان واقع ہے اس لیے زلزلے اور آتش فشانوں کے پھٹنے کے واقعات رونما ہوتے رہتے ہیں۔

جنوب مشرقی ایشیا دراصل دو جغرافیائی خطوں پر مشتمل ہے جن میں برعظيم ایشیا پر واقع علاقہ اور مشرق اور جنوب مشرق کی جانب جزائر اور مجمع الجزائر شامل ہیں۔ برعظیم ایشیا کا حصہ کمبوڈیا، لاؤس، میانمار، تھائی لینڈ اور ویت نام پر مشتمل ہے۔ دوسرا علاقہ برونائی، مشرقی تیمور، انڈونیشیا، ملائیشیا، فلپائن اور سنگا پور پر مشتمل ہے۔

عام طور پر جنوب مشرقی ایشیا مندرجہ ذیل ممالک پر مشتمل خطے کو کہا جاتا ہے:

مندرجہ بالا تمام ممالک (مشرقی تیمور کے علاوہ) جنوب مشرقی ایشیائی اقوام کی تنظیم (آسیان) کے رکن ہیں۔ یہ علاقہ پہلے **شرق الہند** کہلاتا تھا۔

## مزید دیکھیے ==* '''ایشیا کے خطے'''# [[شمالی ایشیا]]# [[وسط ایشیا]]# [[مغربی ایشیا]]# [[جنوبی ایشیا]]# [[مشرقی ایشیا]]# جنوب مشرقی ایشیا

## حوالہ جات

جنوب مشرقی ایشیا
زمرہ:ایشیا کے خطے
زمرہ:ایشیا بحر الکاہل
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
مکانی صوتی آواز

تصغیر|300px|بائیں|آواز کی مختلف تخلیقی و میکانیکی اقسام کی وضاحتی شکل: monophonic اور stereophonic آواز کا بنیادی فرق باآسانی دیکھا اور سمجھا جا سکتا ہے۔

**مجسم آواز** (stereophonic sound) جس کو عام طور پر صرف مجسم (stereo) بھی کہا جاتا ہے دراصل آلات سے پیدا کی گئی ایک ایسی آواز ہوتی ہے جس کو قدرتی احساس سے قریب تر کیا گیا ہو۔ آواز کو مجسم یا stereo بنانے کی خاطر دو یا زائد صوتی دھاروں (channels) کو استعمال کیا جاتا ہے اور آواز کی پیداوار متناسب اور ترتیب یافتہ وضع کے ساتھ لگائے گئے لاؤڈ اسپیکروں کے ذریعے سے کی جاتی ہے، اس طرح وہ آواز جو کان تک آتی ہے وہ مختلف سمتوں سے کان کے پردے پر آواز کا احساس اجاگر کرتی ہے اور اُس آواز کی بنسبت زیادہ قدرتی محسوس ہوتی ہے جو کسی ایک دھارے یا channel سے یک جہتی (monophonic) شکل میں پیدا کی جانے والی آواز سے ہوتی ہے۔ وہ ماخذ جہاں سے آواز نکلتی ہے اور مجتمع ہو کر کسی آلے کے ذریعے کان میں آتی ہے اسے ماخذ صوت کہا جاتا ہے۔

زمرہ:صدا بندی
زمرہ:طبیعیات
زمرہ:طرزیات موسیقی
زمرہ:ٹیکنالوجی
زمرہ:ویکی ڈیٹا سے مطابقت رکھنے والی مختصر تفصیل
تروٹ

**تروٹ** دراصل طبلہ یا پکھاوج کی پرن کو گانے کا نام ہے لیکن خوبصورتی پیدا کرنے کے لیے اس میں ترانے کے بول بھی شامل کر لیے جاتے ہیں۔

## بول
تروٹ شعری بول، پکھاوج کے بول اور ترانے پر مبنی ہوتی ہے۔ دوسرے الفاظ میں اگر چترنگ سے سرگم کو نکال دیا جائے تو تروٹ بن جائے گی۔

## حوالہ جات
کنور خالد محمود، عنایت الہی ٹک، **سرسنگیت**۔ الجدید، لاہور؛ المنار مارکیٹ، چوک انارکلی۔ 1969ء صفہ 100-101۔

زمرہ:کلاسیکی موسیقی
دادرا (گائکی)

**دادرا** پاکسانی کلاسیقی موسیقی کی ایک صنف ہے اور ایک تال۔

## تاریخ
دادرا شروع میں دادرا تال میں گایا جاتا تھا اور اسی لیے اس کا نام بھی دادرا پڑ گیا۔ لیکن آج کل تال کو قید نہیں عموماً کہروے اور اورے میں گاتے ہیں۔

## انداز
اس میں تال سے ہٹ کر ارادے نہیں کہے جاتے بلکہ مینڈھوں اور موکیوں کی مدد سے بولوں کو مچتلف اندازسے مزین کرکے دہرایا جاتا ہے۔ عموما جار مصرعوں کے گیت کا ایک یا دو بنداور کے مکمل بول ہوتے ہیں گانے کا زور سروں کیبجاٹے بولوں پر ککھا جاتا ہے اس لیے اس صنف کو خالص کلاسیکی موسیقی میں شمار نہیں کیا جاتا۔

## استعمال
دادرا کسی ایک راگ میں گایا جانا ضروری نہیں۔ عموماً کئی راگوں کے ارادے استعمال کیے جاتے ہیں۔

## حوالہ جات
کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 100-101

زمرہ:کلاسیکی موسیقی
ذہانت

**ذہانت** (Intelligence) اصل میں عقل (Mind) کی وہ صلاحیت یا خاصیت ہوتی ہے جس کی مدد سے وہ کسی بات یا تجربے کا ادراک و فہم کر سکتی ہو یعنی اس کو سمجھ سکتی ہو۔ اس سمجھ بوجھ کے عمل میں بہت سی ذہنی خصوصیات شامل ہوتی ہیں جن میں سبب، منصوبہ، بصیرت اور تجرید (Abstraction) وغیرہ شامل ہیں۔

## مزید دیکھیے

"ماہرینِ نفسیات کے مطابق ذہانت کی چار اقسام ہیں:

 1) ذہانت کا حصہ (IQ)
 2) جذباتی مقدار (EQ)
 3) سماجی حصہ (SQ)
 4) مصیبت کی مقدار (AQ)

 1. ذہانت کا حصہ (IQ): یہ آپ کے فہم کی سطح کا پیمانہ ہے۔  آپ کو ریاضی کو حل کرنے، چیزیں یاد کرنے اور سبق یاد کرنے کے لیے IQ کی ضرورت ہے۔

 2. جذباتی اقتباس (EQ): یہ آپ کی دوسروں کے ساتھ امن برقرار رکھنے، وقت کی پابندی، ذمہ دار، ایماندار، حدود کا احترام، عاجز، حقیقی اور خیال رکھنے کی آپ کی صلاحیت کا پیمانہ ہے۔

 3. سماجی اقتباس (SQ): یہ دوستوں کا نیٹ ورک بنانے اور اسے طویل عرصے تک برقرار رکھنے کی آپ کی صلاحیت کا پیمانہ ہے۔

 جن لوگوں کا EQ اور SQ زیادہ ہوتا ہے وہ زندگی میں ان لوگوں کے مقابلے میں آگے بڑھتے ہیں جن کا IQ زیادہ ہوتا ہے لیکن EQ اور SQ کم ہوتا ہے۔  زیادہ تر اسکول IQ کی سطح کو بہتر بنانے کا فائدہ اٹھاتے ہیں جبکہ EQ اور SQ کو کم کیا جاتا ہے۔

 ایک اعلی IQ والا آدمی اعلی EQ اور SQ والے آدمی کے ذریعہ ملازمت حاصل کر سکتا ہے حالانکہ اس کا IQ اوسط ہے۔

 آپ کا EQ آپ کے کردار کی نمائندگی کرتا ہے، جبکہ آپ کا SQ آپ کے کرشمہ کی نمائندگی کرتا ہے۔  ایسی عادات کو اپنائیں جو ان تینوں Qs کو بہتر بنائے گی، خاص طور پر آپ کے EQ اور SQ۔

 اب ایک چوتھا، ایک نیا نمونہ ہے:

 4. مصیبت کا حصّہ (AQ): زندگی میں کسی نہ کسی مشکل سے گزرنے اور اپنا دماغ کھوئے بغیر اس سے باہر آنے کی آپ کی صلاحیت کا پیمانہ۔

 مشکلات کا سامنا کرنے پر، AQ طے کرتا ہے کہ کون ہار مانے گا، کون اپنے خاندان کو چھوڑ دے گا اور کون خودکشی پر غور کرے گا۔

 والدین براہِ کرم اپنے بچوں کو صرف اکیڈمکس کے علاوہ زندگی کے دیگر شعبوں سے روشناس کرائیں۔  انھیں دستی مشقت کو پسند کرنا چاہیے (کبھی کام کو سزا کے طور پر استعمال نہ کریں)، کھیل اور فنون۔

 ان کا آئی کیو، نیز ان کا EQ، SQ اور AQ تیار کریں۔  انھیں کثیر جہتی انسان بننا چاہیے تاکہ وہ اپنے والدین سے آزادانہ طور پر کام کرسکیں۔

 آخر میں، اپنے بچوں کے لیے سڑک تیار نہ کریں۔  اپنے بچوں کو سڑک کے لیے تیار کرو۔"


زمرہ:حکمت
زمرہ:تعلیمی نفسیات
زمرہ:علم ادراک
زمرہ:نفسیات
زمرہ:نفسیات نشائی
زمرہ:طب نفسی
زمرہ:Harv اور Sfn کے بدون ہدف نقائص
زمرہ:انتظام
ستار

تصغیر|بائیں|200px|ستار کی اسلام آباد میں ورکشاپ
**ستار**، کلاسیکی موسیقی کا ایک نامور اور مشہور ترین ساز ہے، جو آج بھی بھارت اور پاکستان میں دلچسپی سے سنا اور بجایا جاتا ہے۔

## تاریخ
ستار امیر خسرو کی ایجاد ہے، آپ نے وینا سے ایک تونبہ الگ کر کرے وینا کی تشکیل کی۔

## شکل
ستار کے کدو کو تونبہ کہتے ہیں اور لمبی کھوکھلی لکڑی کو ڈانڈ کہا جاتا ہے۔ تونبے کی چھت پر ہڈی کے دو پل  ہوتے ہیں جو جواریاں کہلاتے ہیں، ان پر سے تاریں گزرتی ہیں۔ ڈانڈ پر لوہے یا پیتل کے قوس سے بنے ہوتے ہیں جنھیں پردے یا سندریاں کہا جاتا ہے۔

## تاریں
تاروں کا ایک سرا تونبے کے پیچھے ایک کیل سے بندھا ہوتا ہے اور دوسرا ڈانڈ میں لگی ہوئی کھونٹیوں سے آج کل سدار کے تاروں کی تعداد متعیّن نہیں تاہم عمومآ جارتاریں، دوچکاریاں اور تیرہ طربیں رکھی جاتی ہیں۔ پہلی فولاد کی تار باج کہلاتی ہے، دوسری پیتل کی جوڑی، تیسری فولاد کی پنچم اور جوتھی پیتل کی گندھی ہوئی دوہری تار گرام کہلاتی ہے۔ بعض لوگ گت میں شوخی پیدا کرنے کے لیے جوڑے میں ایک تار کی بجائے دو تاریں رکھتے ہیں۔

## حوالہ جات

* کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفحہ 116-117.

زمرہ:افغان موسیقی
زمرہ:بھارتی آلات موسیقی
زمرہ:بھارتی ایجادات
زمرہ:پاکستانی آلات موسیقی
زمرہ:تاروں والے ساز
زمرہ:زر اشتراک درکار مواد کے روابط پر مشتمل صفحات
زمرہ:کامنز زمرہ جس کا ربط ویکی ڈیٹا پر ہے
زمرہ:موسیقی ساز
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی منصوبہ پاکستان کے مضامین
زمرہ:ہندستانی آلات موسیقی
زمرہ:ہندوستانی موسیقی
ایمن کلیان

**ایمن کلیان** یا **یمن کلیان**  راگ کلیان ٹھاٹھ کا سب سے پہلا راگ ہے۔ ایمن کلیان ایک سمپورن راگ ہے جس میں مدہم تیور اور باقی تمام سر شدھ استعمال ہوتے ہیں۔ اس کا وادی سر گندھار اور سموادی نکھاد ہے۔ ایمن کلیان کے گانے کا وقت شام ہے۔ 

## روایات
ایمن کلیان کے ساتھ مختلف روایات وابستہ ہیں۔ بعض روایات کے مطابق حضرت امیر خسرو نے ایرکنی راگ ایمن سے بلاول کو ملا کر یہ راگ بنایا تھا۔ کجھ لوگ اسے ایمن اور کلیان کا مرکب کہتے ہیں۔ بعض ایمن کو ایرانی راگ ہی نہیں مانتے۔ ان کے نزدیک یہ یمن سے ہندوستان پہنجا بھا چنانچہ اسے سنسکرت میں ایمن کی بجائے یمن کلیان ہی کہا جاتا ہے۔ 

## سروں کی روایات
ایمن کلیان کے سروں کے متعلق بھی مختلف نظریات ہیں۔ بعض لوگ اسے تیور مدہم کے ساتھ صرف ایمن کے نام سے موسوم کرتے ہیں۔ ان کر نڑدیک ایمن کلیان علاحدہ راگ ہے جس میں شدھ مدہم بھی استعمال ہوتی ہے۔ بعض شدھ مدہم کے استعمال کے ساتھ اسے صرف ایمن اور تیور مدہم کے ساتھ ایمن کلیان کا نام دیتے ہیں۔ ایک نژریہ یہ بھی ہے کہ تیور مدہم کی وجہ سے یہ راگ ایمن کلیان ہے اور اگر اس میں شدھ مدہم شامل ہو جائے تو ایمنی بلاول بن جاتا ہے۔ 

## آروہی اوروہی

**آروہی**: سا رے گا ما پا دھا نی سا
**اوروہی**: سا نی دھا پا ما گا رے سا



## فلم میں استعمال
احمد فراز کی مشہور زمانہ غزل رنجش ہی سہی کو ماسٹر نثار بزمی نے ایمن کے سروں میں پرویا ہے، جو سننے والے کو راگ ایمن پہچاننے میں مدد دیتی ہے :


رنجس ہی سہی، دل ہے دکھانے کے لیے آ،
آ پھر سے مجھے چھوڑ کے جانے کے لیے آ،



## حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 129۔ 

زمرہ:ہندوستانی راگ
مستیلاؤ روسترو پووچ

[framepx|تصغیر|بائیں|[روسترو پووچ]]انتقال: اپریل 2007ء

روس کے مشہور و معروف وائلن نواز۔ مسٹر روسترو پووچ نے ماسکو کے کنزرویٹئر میں سرگی پروکوفیؤ اور ڈیمیٹری شوستاکووچ سے تربیت حاصل کی اور جلد ہی اپنی ایک الگ پہچان بنا لی۔ ایک بہترین موسیقار کے علاوہ مسٹر روسترو پووچ انسانی حقوق کے لیے جدوجہد اور سوویت حکمرانی کے مخالف کے طور پر جانے جاتے رہے۔

نوبل انعام یافتہ الگزینڈر سولزنتین کی حمایت کے سبب انھوں نے خود ساختہ جلا وطنی اختیار کر کے اپنی بیشتر زندگی ملک سے باہر گزاری۔ لیکن کمیونزم کے خاتمے کے بعد وہ روس واپس لوٹے اور دیوار برلن گرنے کے بعد انھوں نے باخ کی دھنوں کو سٹیج پر پیش کیا۔81 سال کی عمر میں انتقال ہوا۔

زمرہ:روسی شخصیات
زمرہ:موسیقار
190 کولٹرین روڈ

تصغیر|بائیں|200px|گھر کا داخلی منظر
تصغیر|بائیں|200px|گلشن کا منظر

کینیڈا کی دار الحکومت اوٹاوا میں پاکستانی سفیر کا گھر، 190 کولٹرین روڈ، ایک تاریخی اہمیت کا ہامل ہے۔ یہ اوٹاوا کے روکلیف پارک کے علاقہ میں واقع ہے، **ریدو** دریا کے چند گز فاصلہ پر واقع ہے۔ یہ گھر 1929 میں تعمیر ہوا اور اب بھی اپنی اصلی منظر وجود میں ہے۔ **انٹیریو ہیریٹیج ایکٹ** (1974) کے **لوکل آرکیٹیکچرل کانزرویشن ایڈوائزری کمیٹی** کی رپورٹ اس گھر کی اہمیت کا ثبوت دیتی ہے۔

## تاریخ
190 کولٹرین روڈ کو **کلیرنس برنیٹ** نے 1929 میں جی ایچ ملن کے صاحبزادوں کے لیے تعمیر کیا تھا۔ جی ایچ ملن اس وقت کی مشہور کومپنی ائ بی ایڈی کے صدر تھے۔ اس کے بعد ویسٹن بیکریز کے گارفیلڈ ویسٹن بھی چند عرصہ کے لیے اس گھر میں رہی ش پزیر رہے۔ اب یہ گھر حکومت پاکستان کی ملکیّت ہے، جس میں پاکستان کے سابقہ وظیر اعظم نواب لیاقت علی خان-مرحوم کے ہاتھ کا پودا، جو انھوں نے یکم جون، 1950 میں لگایا تھا، اب وہ ایک درخت کی صورت میں کینیڈا کی فضاوں میں لہرا رہا ہے۔

## معماری
190 کولٹرین روڈ معماری مہارت کا منہ بولتا ثبوت ہے۔ اس گھر کی تعمیر میں کئی انداز شامل ہیں :
* جارجین ریوائول، جو اس کے سفید ستعون میں واضع ہے۔
* گاتھک ریوائول، جو کھڑکیوں اور دروازوں میں واضع ہے۔
* کلونیل نیو اینگلینڈ، جو اس کے اینٹوں کی سجاوٹ میں دکھائ دیتا ہے۔

## سفارتی رہائشگاہ
پاکستان کے تقریبآ تمام سفیر 190 کولٹرین روڈ میں رہائش پزیر ہوتے ہیں :
* شاہد ملک
* اس وقت پاکستان کے سفیر موسی جاوید چوہان صاحب ادھر رہائش پزیر ہیں

## حوالہ جات

Local Architectural Conservation Advisory Committee (LACAC), Village of Rockcliffe Park. Walking in the Village of Rockcliffe Park. Established by Ontario Heritage Act (1974). Ottawa, 1982.

زمرہ:پاکستان کے سفارتی ماموریات
زمرہ:تاریخی عمارات
زمرہ:کینیڈا
زمرہ:کینیڈا پاکستان تعلقات
سفیر (ضد ابہام)

* سفیر (سفارتی عہدہ)
* سفیر (اخبار)

زمرہ:ضد ابہام صفحات
زمرہ:نام مقامات ضد ابہام صفحات
شنگھائی ورلڈ فنانشل سینٹر

تصغیر|شنگھائی ورلڈ فنانشل سینٹر (بصورت تکمیل)
**شنگھائی ورلڈ فنانشل سینٹر** (سادہ چینی: 上海环球金融中心؛ روایتی چینی: 上海環球金融中心) چین کے شہر شنگھائی میں زیر تعمیر ایک بلند عمارت ہے۔ یہ ایک کثیر المقاصد عمارت ہو گی جس میں دفاتر، دکانیں اور ہوٹل شامل ہوں گے۔ ہوٹل 175 کمروں پر مشتمل ہو گا جو 2008ء کے وسط میں پارک حیات شنگھائی کے طور پر کام شروع کرے گا۔ 
اس عمارت کا سنگ بنیاد 1997ء میں رکھا گیا تھا اور جدول کے مطابق یہ 2008ء میں مکمل ہوگی۔ ورلڈ فنانشل سینٹر میں کل 101 منزلیں ہوں گی جبکہ عمارت کی کل بلندی 492 میٹر (1614 فٹ) ہوگی۔

## نگار خانہ

File:Shanghaiviewpic1.jpg|
File:Observation deck of the Shanghai World Financial Center.jpg|
File:0352 20090626 Shanghai.jpg|
File:Shanghai World Financial Center + Jin Mao Tower.jpg|
File:Shanghai World Financial Center during the night.JPG|
File:Shanghai World Financial Center 200802-2.jpg|
File:SWFC mural.JPG|
File:SWFC.jpeg|
File:Three Bigs Far.jpg|


زمرہ:2008ء میں پایہ تکمیل تجارتی عمارات
زمرہ:2008ء میں پایہ تکمیل دفتری عمارات
زمرہ:بلند عمارات
زمرہ:عظیم منصوبہ جات
زمرہ:پودونگ
زمرہ:کامنز زمرہ جس کا ربط ویکی ڈیٹا پر ہے
زمرہ:چین میں 2008ء کی تاسیسات
زمرہ:ویکی ڈیٹا سے مختلف مختصر وضاحت
زمرہ:شنگھائی کے امتیازی مقامات
زمرہ:شنگھائی میں فلک بوس عمارتیں
زمرہ:شنگھائی
زمرہ:چین میں مینار
زمرہ:ایشیا میں فلک بوس عمارتیں
زمرہ:چین میں دفتری عمارات
زمرہ:چین میں فلک بوس عمارات
زمرہ:شنگھائی میں فلک بوس ہوٹل
تنظیم برائے جنوب مشرقی ایشیائی اقوام

تصغیر|350px|آسیان رکن ممالک

**جنوب ایشیائی اقوام کی تنظیم** جو "**آسیان**" کے نام سے معروف ہے جنوب مشرقی ایشیا کے 10 ممالک کی قائم کردہ سیاسی و اقتصادی انجمن ہے جو دسمبر 1967ء کو انڈونیشیا، ملائیشیا، فلپائن، سنگاپور اور تھائی لینڈ نے مل کر قائم کی۔ اس تنظیم کے قیام کا مقصد اشتراکیت کے ویت نام سے آگے پھیلاؤ کو روکنے کے لیے متحد ہونا تھا۔ اس کے علاوہ اقتصادی، سماجی اور ثقافتی میدانوں میں رکن ممالک کو ترقی دینا اور علاقائی امن کی ترویج تھا۔

2005ء کے مطابق اس اتحاد کا مشترکہ جی ڈی پی (فرضی/پی پی پی) 884 ارب امریکی ڈالرز /2.755 ٹریلین ڈالرز۔ تھا جو سالانہ تقریبا 4 فیصد کے حساب سے بڑھ رہا ہے

## رکنیت
آسیان 5 ممالک فلپائن، انڈونیشیا، ملائیشیا، سنگاپور اور تھائی لینڈ نے قائم کی۔ برونائی نے 8 جنوری 1984ء کو برطانیہ سے آزادی حاصل کرنے کے 6 روز بعد تنظیم میں شمولیت اختیار کی۔ ویت نام، لاؤس اور میانمار بعد میں تنظیم میں شامل ہوئے۔ ویت نام 28 جولائی 1995ء اور لاؤس اور میانمار 23 جولائی 1997ء کو آسیان کے رکن بنے۔ کمبوڈیا 30 اپریل 1999ء کو تنظیم کا آخری رکن قرار پایا۔

پاپوا نیو گنی 1976ء سے تنظیم میں مبصر کی حیثیت سے داخل ہے۔ 23 جولائی 2006ء کو مشرقی تیمور کے وزیر اعظم ہوزے راموس ہورتا نے بھی تنظیم میں شمولیت کی باقاعدہ درخواست دی۔ آسٹریلیا بھی رکن بننے کا خواہش مند ہے۔ لیکن چند ارکان اس کی شمولیت کے خلاف ہیں

### ارکان
مندرجہ ذیل ممالک آسیان کے باقاعدہ ارکان ہیں:
* 
* 
* 
* 
* 
* 
* 
* 
* 
* 
* 

### زیر غور
*  (1976ء سے)

### آسیان پلس تھری
* 
* 
* 

### مشرقی ایشیا کانفرنس
* 
* 
* 

### آسیان علاقائی فورم
* 
* 
* 30px یورپی یونین
* 
* 
* 
* 
* 
* 
* 

## مزید دیکھیے
* سارک

## حوالہ جات

زمرہ:آسیان
زمرہ:انجمان ماورائے ملک
زمرہ:بین الحکومتی تنظیمیں
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:جکارتہ میں قائم تنظیمیں
زمرہ:جنوب مشرقی ایشیا
زمرہ:ریمن میگسیس اعزاز یافتہ گان
زمرہ:عالمی تنظیمیں
زمرہ:مضامین جن میں تمل زبان کا متن شامل ہے
زمرہ:مضامین جن میں خمیر زبان کا متن شامل ہے
زمرہ:مضامین جن میں لاؤ زبان کا متن شامل ہے
زمرہ:مضامین جن میں مالے زبان کا متن شامل ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1967ء میں قائم ہونے والی تنظیمیں
جنگ نکوپولس

**جنگ نکوپولس** 25 ستمبر 1396ء کو سلطنت عثمانیہ اور ہنگری، فرانس اور مقدس رومی سلطنت کے متحد لشکر کے درمیان لڑی جانے والی جنگ تھی۔ یہ جنگ دریائے ڈینیوب کے کنارے نکوپولس (موجودہ نکوپول، بلغاریہ) کے قلعے کے قریب لڑی گئی۔ اس جنگ کو صلیبی جنگ بھی کہا جاتا ہے اور یہ قرون وسطی کی آخری بڑی صلیبی جنگ تھی۔

اس جنگ کا سبب عثمانیوں کے ہاتھوں مسلسل شکست کھانے کے بعد مسیحی دنیا کا رد عمل تھا۔ 1394ء میں پوپ بینیفیس نہم نے ترکوں کے خلاف نئی صلیبی جنگ کا اعلان کیا۔ اس جنگ میں عثمانیوں کی قیادت سلطان بایزید اول کے ہاتھوں میں تھی جو 24 ستمبر کو مقابلے کے لیے نکوپولس پہنچے۔ صلیبیوں کے عظیم لشکر کے باعث مسلمانوں کی فتح کے امکانات کم تھے لیکن وہ انتہائی پامردی سے لڑے۔ سلطان بایزید جنھیں شراب کی بری لت پڑی ہوئی تھی، نے شراب نوشی سے توبہ کرتے ہوئے اللہ سے فتح کی دعا کی اور بالآخر فتح عثمانیوں کا مقدر بنی۔

زمرہ:بایزید اول
زمرہ:بلغاریہ کی عسکری تاریخ
زمرہ:سلطنت عثمانیہ
زمرہ:سلطنت عثمانیہ میں 1396ء
زمرہ:کامنز زمرہ جس کا ربط ویکی ڈیٹا پر ہے
زمرہ:یورپ میں 1396ء
زمرہ:1396ء کی سرگرمیاں
زمرہ:1396ء کے تنازعات

زمرہ:سلطنت عثمانیہ میں 1390ء کی دہائی
زمرہ:فرانس سے وابستہ معرکے
زمرہ:مجارستان سے وابستہ معرکے
زمرہ:سلطنت عثمانیہ سے وابستہ معرکے
شب بصری عینک

[تصغیر|بائیں|260px|شب بصری عینک کی [شب بصری طرزیات کی مدد سے لی گئی ایک تصویر۔]]
**شب بصری عینک** (night-vision goggle) ایک ایسا بصری اوزار ہے جس کی مدد سے بہت کم روشنی کی موجودگی میں بھی تصویر سازی کی جا سکتی ہے یا دیکھا جا سکتا ہے، یہ بہت کم روشنی اس حد پر ہوتی ہے جس کو عام انسانی آنکھ اندھیرا شناخت کرتی ہے۔ اسی اختراع کے لیے چند دیگر نام بھی مستعمل ہیں جو ذیل میں درج کیے جا رہے ہیں۔
* لافاعل بصری عینک =  passive night goggles (PNG) 
* شب ملاحظہ اختراعات =  night observation devices (NOD) 
* شب بصری اختراعات =  night vision devices (NVD)  *

زمرہ:بصری اختراعات
زمرہ:بصریات
زمرہ:عسکری برقیات
زمرہ:عسکری ٹیکنالوجی
زمرہ:طبیعیات
زمرہ:ٹیکنالوجی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
مُشدِّد تصویر

[تصغیر|بائیں|450px|مشدد تصویر کے طریقۂ کار کی وضاحتی شکل۔ شکل میں موجود اردو الفاظ کی وضاحت کے لیے متن دیکھیے۔ اس کا انگریزی عکس [//en.wikipedia.org/wiki/Image_intensifier اس جگہ دیکھا جا سکتا ہے]۔](https://ur.wikipedia.org/wiki/%D9%81%D8%A7%D8%A6%D9%84:MUSHADID.PNG)
**مُشدِّد تصویر** (image intensifier) ایک ایسی اختراع کو کہا جاتا ہے کہ جو قریباً زیرسرخ اور بصری طیف کی حدود میں موجود نحیف روشنی کو اس قدر تشدید (intensify) کر دیتی ہے کہ اس کو ایک حساس کیمرے یا انسانی آنکھ کی مدد سے محسوس کیا جا سکتا ہے یا دیکھا جا سکتا ہے۔ مشدد کا لفظ شدت سے تعلق رکھتا ہے اور اسی قسم کا ایک لفظ اردو اعراب میں ایک آواز کے لیے بھی استعمال ہوتا ہے جو کسی بھی حرف کو دوبار ادا کرنے کے لیے یا یوں کہ لیں کہ اس کو intensify کرنے کے لیے کام میں لائی جاتی ہے اور اس کو تشدید کہا جاتا ہے اور اسی تشبیہ سے روشنی کی تشدید کرنے والے کو یہاں مشدد کہا گیا ہے۔
## حرتخطیط اور مشدد تصویر
جیسا کہ اوپر ذکر آیا کہ مشدد تصویر، قریباً زیرسرخ اور بصری طیف کی حدود میں موجود (یعنی کمزور مگر موجود مناظر) کی تصاویر کو تشدید کے ساتھ طاقتور بنا کر پیش کرنے کے لیے استعمال کیا جاتا ہے تاکہ ان کو باآسانی دیکھا جاسکے یعنی یہ کمزور مناظر کو تو طاقتور بنا کر دکھا سکتا ہے مگر روشنی کی یکسر غیر موجودگی میں مناظر کو نہیں دیکھ سکتا، جبکہ ایک حرتخطیطی عکاسہ،  حرارت  کو استعمال کرتے ہوئے زیرسرخ (نا کہ قریباً زیرسرخ) شعاعوں کی مدد سے یکسر تاریکی اور روشنی کی غیر موجودگی میں بھی مناظر کو دیکھا سکتا ہے۔

## مزید دیکھیے
* حراری تخطیط (thermography)
* تخطیط (graphics)
* زیر سرخ (infra red)

زمرہ:بصری اختراعات
زمرہ:بصریات
زمرہ:طبیعیات
زمرہ:ٹیکنالوجی
زمرہ:ویکی ڈیٹا سے مطابقت رکھنے والی مختصر تفصیل
زمرہ:عسکری برقیات
زمرہ:عسکری ٹیکنالوجی
زمرہ:بصری برقیات
زمرہ:خلائی نلکیاں
تجربہ (احتمال نظریہ)

احتمال نظریہ میں ***تجربہ*** ایسے عمل کو کہا جاتا ہے، جس کا نتیجہ مشاہدہ کی صورت دیکھا جا سکے۔ لفظ تجربہ یہاں وسیع معنوں میں استعمال ہوتا ہے۔ سادہ مثال: ایک سکہ کو ہوا میں اچھالا جائے اور ہر اچھالنے کے بعد مشاہدہ کیا جائے کہ نتیجہ "سر" تھا یا "دُم"۔

تجربہ کی ایک اور مثال یہ ہے کہ کسی چوراہے پر گزرتی گاڑیوں کا مشاہدہ کر کے یہ معلوم کیا جائے کہ آنے والی گاڑی، دائیں مڑتی ہے یا بائیں یا سیدھی سفر کرتی رہتی ہے۔ اس تجربہ میں ممکنہ نتائج# دائٰیں مڑنا # بائیں مڑنا# سیدھا چلتے جانا 
ہیں۔

زمرہ:احتمال نظریہ
بھوپالی

بھوپالی کلیان ٹھاٹھ کا اوڈو راگ ہے۔ اس کو بھوپ کلیان بھو کہتے ہیں۔ یہ راگ شدھ کلیان اور چندر کانت سے بے حد مشابہ ہے۔

## تشکیل راگ
بھوپالی میں مدھم اور نکھاد ورج ہیں؛ رکھب، گندھار اور دھیوت شدھ استعمال ہوتے ہیں۔ وادی سر گندھار ہے اور سموادی دھیوت ہوتا ہے۔ بعض افراد کے نزدیک وادی پنچھم اور سموادی کھرج، لیکن پہلی ترکیب درست اور زیادہ خوبصورت ہے۔ 

## تاثر
بھوپالی گانے کا وقت رات کا پہلا پہر ہے۔ راگ بھوپالی کے تمام سروں کو کومل کر دینے سے راگ بھوپال یہ بھوپالی ٹوڈی بن جاتا ہے، جو بھیرویں ٹھاٹھ یہ ٹوڈو ٹھاٹھ سے منسوب ہے۔ راگ بھوپالی میں

## آروہی آمروہی
بھوپالی کی آروہی آمروہی درج ذیل ہے

**آروہی** سا رے گا پا دھا سا
**آمروہی** سا رے گا پا دھا سا



## مہدی حسن کا استعمال بھوپالی
راگ بھوپالی میں استاد مہدی حسن صاحب نے ایک گیت جس میں بھوپالی سروں کا استعمال کیا: بول یہ ہیں

دنیا کسی کے پیار میں، جنت سے کم نہیں
اک دل ربا ہے دل میں، جو حوروں سے کم نہیں



## حوالہ جات

* کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 137۔

## بیرونی روابط

بھوپ/ بھوپالی
بھوپالی فلمی گیت

زمرہ:ہندوستانی راگ
زمرہ:ویکی ڈیٹا سے مطابقت رکھنے والی مختصر تفصیل
مالکونس

مالکونس بھیرویں ٹھاٹھ کا اوڈو راگ ہے۔ مالکونس قدیم ترین راگوں میں سے ایکckkw ہے۔

## تشکیل راگ
مالکونس میں رکھب اور پنچم کے سر ورج ہوتے ہیں۔ اس میں مدہم شدھ اور گندھار دھیوت نکھاد کومل استعمال کیے جاتے ہیں۔ اس کا وادی سر مدہم اور سموادی کھرج ہے۔ گا-سا اور دھا-ما کی مینڈھ مالکونس کا روپ نکالتی ہے۔ انھیں مینڈھوں سے اس کی شکل واضح ہوتی ہے۔ مالکونس گانے کا وقت نصف شب ہے۔

## آروہی آمروہی
مالکونس کی آروہی آمروہی درج ذیل ہیں:

**آروہی** سا گا ما دھا نی سا
**آمروہی** سا نی دھا ما گا سا



## استعمال
استاد امانت علی خان نے راگ مالکونس میں غزل گائی تھی:

پیار نہیں ہے سر سے جس کو
وہ مورکھ انسان نہیں


## مال اور کونس
مال اور کونس، یہ کونسیا، دو راگوں کی آمیزش بتائ جاتی ہے۔ آج کل یہ دونوں راگ الگ الگ ناپائدہ ہیں۔ البتہ ان کی دیگر آمیزشیں موجود ہیں، لیکن ان کی حیثیت الگ الگ کرنا تقریباََ ناممکن ہے۔ ایک نظریہ یہ بھی ہے کہ مال اور کونس الگ الگ راگ نہ کبھی تھے اور نہ اس وقت ہیں، بلکہ مالکونس ایک ہی راگ ہے۔

## حوالہ جات
کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 140۔

زمرہ:ہندوستانی راگ
بھیم پلاس

بھیم پلاس اوڈو سمپورن راگ ہے۔

## تشکیل راگ
اس کی آروہی میں رکھب اور دھیوت کے سر ورج ہوتے ہیں۔ اس لیے بعض اوقات بھیم پلاس کو سنتے ہوئے مالکونس کا گمان ہوتا ہے، کیونکہ یہی دو سر بھیم پلاس میں تیور ہوتے ہیں، جو آروہی سے حضف کر دیے جاتے ہیں۔ باقی سروں میں کھرج اور پنچم تو قائم ہوتے ہیں، مدھم شدھ ہوتی ہے۔
اس کا وادی سر پنچھم ہے اور سموادی سر کھرج ہے۔ اس راگ کی شکل گا-رے-سا اور نی-دھا-پا سے واضع ہوتی ہے۔

## تاثر
بعض اوقات بھیم پلاس کو سنتے ہوئے مالکونس کا گمان ہوتا ہے، کیونکہ یہی دو سر بھیم پلاس میں تیور ہوتے ہیں۔ بھیم پلاس گانے کا وقت شام کا ہے۔

## استعمال
بھیم پلاس میں نوشاد کی موسیقی میں مہدی حسن اور میڈم نور جہان نے گائ ہے، جس میں تاثر بھیم پلاس کا ملتا ہے:

ہماری سانسوں میں آج تک وہ حنا کی خوشبو مہک رہی ہے
لبوں پہ نغمے مچل رہے ہیں، نظر سے مستی چھلک رہی ہے


## آروہی آمروہی
بھیم پلاس کی آروہی آمروہی درج ذیل ہے

آروہی سا گا ما پا نی سا
آمروہی سا نی دھا پا ما گا رے سا


## حوالہ جات
* کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 143۔

زمرہ:ہندوستانی راگ
مجارستان

**مجارستان** یا **ہنگری** (مجاری زبان : Magyarország، نقل حرفی: ماجیارورسیگ) وسطی یورپ کا ایک ملک ہے۔ اس کو کوئی سمندر نہیں لگتا اور اس کے اردگرد آسٹریا، سلواکیہ، اوکراین، رومانیہ، کرویئشا اور سلوانیہ واقع ہیں۔ اس کا دار الحکومت بوداپست کہلاتا ہے جو مشہور دریا دریائے ڈینیوب کے دونوں کناروں پر واقع ہے۔ اس پر مختلف اوقات میں رومن (چوتھی صدی عیسوی تک) اور مسلمان ترکوں (1526ء سے 1699ء تک) کی حکومت بھی رہی ہے۔ ان حکومتوں کے علاوہ ایک ہزار سال سے زیادہ عرصہ تک یہ ایک بڑے اہم ملک کی صورت میں یورپ کا مرکز رہا ہے۔

## نام
انگریزی زبان میں اس کا نام ہنگری ہے۔ انگریزی زبان کا حرف H دراصل لاطینی سے ماخوذ ہے اور لاطینی میں اس کا نام ہنگریا (Hungaria) ہے۔ کہا جاتا ہے کہ اوار سے قبل یہاں ہن آباد تھے اور تاریخی طور پر ہنگری نام H اسی سے منسوب ہے۔ ہنگری کے باقی حروف وسطی یونانی لفظ (Οὔγγροι) سے بنے ہیں جو پہلے لاطینی میں اور بعد میں انگریزی میں آیا۔ یونانی کا لفظ قدیم بلغاری لفظ (ągrinŭ) سے بنا ہے جو ایغور-ترک لفظ اویغور سے بنا ہے جس کے معنی اویغور کا قبیلہ ہے۔ اس طرح اویغور ان تمام قبائل کو کہا جاتا ہے جو بلغا قبائل سے مل گئے اور ان لوگوں نے مجموعی طور پر اوار کے بعد ہنگری پر حکومت کی۔

مقامی زبان میں اس کا نام **مجراورسیگ** (Magyarország) ہے جو دو الفاظ کا مرکب ہے **مجار** (magyar) اور **ملک** (ország)۔ در حقیقت **مجار** ملک کے باشندوں کے لیے استعمال ہوتا ہے۔ زیادہ درست طریقے سے یہ کچھ دیگر زبانوں میں ملک کے نام عکاسی کرتا ہے جیسے جدید ترکی زبان(Macaristan)، فارسی زبان(مجارستان)، آذری ترکی زبان (مجاریستان)اور دیگر زبانوں میں **مجارستان** (Magyaristan) یعنی مجاروں کی سرزمین کہا جاتا ہے۔ اسی ترکیب کے مطابق عربی زبان میں اسے **المجر** کہا جاتا ہے۔ **مجار** کا لفظ سات بڑے نیم خانہ بدوش مقامی قبیلوں **مجاری** میں سے ایک کے نام سے لیا گیا ہے۔

## فہرست متعلقہ مضامین مجارستان
* فہرست متعلقہ مضامین مجارستان

## بیرونی روابط

* 
* 

## حوالہ جات

زمرہ:آزاد خیال جمہوریتیں
زمرہ:اتحاد بحیرہ روم کے رکن ممالک
زمرہ:اقوام متحدہ کے رکن ممالک
زمرہ:جمہوریتیں
زمرہ:زمین بند ممالک

زمرہ:مجلس یورپ کے رکن ممالک
زمرہ:مسیحی ریاستیں
زمرہ:مضامین مع صوتی تلفظ
زمرہ:ممالک
زمرہ:نیٹو کے رکن ممالک
زمرہ:وسطی یورپ
زمرہ:وسطی یورپی ممالک
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہنگری زبان بولنے والے ممالک اور علاقے
زمرہ:یورپی اتحاد کے رکن ممالک
زمرہ:یورپی ممالک
زمرہ:1000ء میں قائم ہونے والے ممالک اور علاقے
زمرہ:1920ء میں قائم ہونے والے ممالک اور علاقے
زمرہ:890ء کی دہائی میں قائم ہونے والے ممالک اور علاقے
زمرہ:895ء کی تاسیسات
زمرہ:896ء کی تاسیسات

زمرہ:مجارستان
ام – بائسن (اسٹریٹ فائٹر)

تصغیر|بائیں|200px
**ام – بائسن** اسٹریٹ فائٹر کہانیوں اور کھیلوں کی ایک شخصیت ہے جو اسٹریٹ فائٹر 2 آخری دشمن کا کردار ادا کرتا ہے۔

## شکل

ام – بائسن بہت لمبا ہے اور چنانچہ لڑائی میں یہ اپنی پہنچ کا بہت فائدہ اٹھاتا ہے اور اس کے علہوہ وہ اڑ بھی سکتا ہے۔ ام – بائسن ایک سرخ وردی پہنتا ہے۔ اس کی آواز بہت گہری ہے اور یہ اس کے آنکھیں بالکل سفید ہیں۔ اس کا لباس صرف اس کی لال وردی ہے۔

## سپاہیانہ فن
ام – بائسن بے شمار نفسیاتی قوتوں کا حامل ہے، جن کا یہ لڑائی کے دوران استعمال بھی کرتا ہے اور اس کے علاوہ وہ اڑ بھی سکتا ہے۔ اسٹریٹ فائٹر 2 میں آخری دشمن کا کردار ادا کرنے کی وجہ سے عموماً لگتا یہ ہے کہ ام – بائسن دوسرے کھلاڑیوں سے بیک وقت تیز اور مضبوط ہے۔

## تاریخ
ام – بائسن تھائی لینڈ میں پیدا ہوا اور اسٹریٹ فائٹر میں وہ تھائی لینڈ میں لڑتا ہے۔ وہ شیڈولو کا سردار ہے اور دنیا کو فتح کرنا اس کی سب سے بڑی خواہش ہے۔

## بیرونی روابط
ویکینالج پہ ام – بائسن



زمرہ:اسٹریٹ فائٹر کردار
زمرہ:تھائی افسانوی شخصیات
زمرہ:فکشن میں دہشت گردی
زمرہ:ویکی ڈیٹا سے مختلف مختصر وضاحت
زمرہ:1991ء میں متعارف افسانوی کردار
زمرہ:مرد فلمی ولن
طاس

[تصغیر|[Paschier Joostens, *De Alea*, 1642]]
طاس سے مراد؛
* طاس (کھیل)، عام طور پر ایک معکب جس کے چھ اطرف پر 1, 2, 3, 4, 5, اور 6 نکتے ہوتے ہیں۔
* طاس (جغرافیہ)

* طاسہ (dicer)، حیاتیات (biology)  سے متعلق

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
حیوانی آثاریات

حیوانات کی قدیم بازیافتوں کا مطالعہ کرنا جس سے انسان اور حیوان کے تاریخی تعلقات کا اندازہ ہوتا ہے۔ اسے حیوانی آثاریات (zooarchaeology) بھی کہتے ہیں۔

## حوالہ جات

زمرہ:آثاریات
زمرہ:حیوانیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
نحلیات

مکھیوں کا علم۔ اردو میں نحل اصل میں مکھی کو ہی کہا جاتا ہے جبکہ honeybee کو شہد کی مکھی یا عسالہ کہتے ہیں۔

زمرہ:حیوانیات ذیلی شاخیں